તો બીજી તરફ દિનેશ બાંભણિયાએ ભરતસિંહ સોલંકીના ઘરે સામે કરેલ હોબાળાને ઉત્તર ગુજરાતના પાસના સભ્યોએ વખોડ્યો છે. તેમનું કહેવું છે કે, ઉત્તર ગુજરાતના પાસના સભ્યો સાથે વાત કર્યા વિના આવું કોઇ પગલું ભરવું અયોગ્ય છે. સાથે જ તેમણે દિનેશ બાંભણિયા પર એનસીપી કે ભાજપ સાથે હાલ મિલાવ્યો હોવાનો આરોપ પણ મુક્યો હતો અને કહ્યું હતું કે, તેમણે આ હોબાળો કોઇના ઇશારો કર્યો હોવાનું જણાઇ રહ્યું છે અને આથી ઉત્તર ગુજરાત પાસ તેમને 24 કલાકનું અલ્ટિમેટમ આપે છે. આ દરમિયાન તેઓ ખુલાસો કરે કે તેમણે કોના ઇશારે આ કાર્ય કર્યું છે અને શા માટે? જો તેઓ સ્પષ્ટતા આપવામાં નિષ્ફળ રહ્યા તો ઉત્તર ગુજરાતનો પાટીદાર સમાજ તેમનો બહિષ્કાર કરશે.